**Projektu iesniegumu vērtēšanas kritēriju piemērošanas metodika**

1. **Vispārīgie nosacījumi projektu iesniegumu vērtēšanas kritēriju piemērošanai**
	1. Projekta iesniegums tiek vērtēts, pamatojoties uz :
		1. biedrības “Darīsim paši!” sabiedrības virzītas vietējās attīstības stratēģiju 2015.-2020.gadam (turpmāk Stratēģija).
		2. 30.09.2014. MK noteikumiem nr. 598 “Noteikumi par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.-2020.gada plānošanas periodā.
		3. 13.10.2015. MK noteikumiem nr. 590 “Valsts un Eiropas Savienības atbalsta piešķiršanas kārtība lauku attīstībai apakšpasākumā “Darbību īstenošana saskaņā ar sabiedrības virzītas vietējās attīstības stratēģiju”.
	2. Projekta iesniegums tiek vērtēts, atbilstoši projektu vērtēšanas kritērijiem, piešķirot noteiktu punktu skaitu. Vērtētājs, vērtējot projekta iesniegumu, piešķir tikai tādus punktus, kas apstiprināti Stratēģijā.
	3. Kritērijs “Projekta saturiskā atbilstība rīcībai” par projekta atbilstību Stratēģijā norādītajai rīcībai tiek vērtēts ar “Atbilst” vai “Neatbilst”.
	4. Ja Atbalsta pretendents kritērijā “Projekta saturiskā atbilstība rīcībai” saņem “Neatbilst”, projekts netiek tālāk vērtēts. Vērtētājs atzinumā sniedz pamatotu skaidrojumu par projekta iesnieguma neatbilstību Stratēģijai.
	5. Ja projekta vērtētājs kādā no kritērijiem piešķir mazāku punktu skaitu, tiek sniegts pamatots skaidrojums un informācija kāpēc veikts punktu skaita samazinājums. Vērtētājs norāda atsauces uz projekta iesniegumā minēto informāciju vai informācijas neesamību.
	6. Vērtējot projekta iesnieguma atbilstību kritērijiem, jāņem vērā projekta iesniegumā pieejamā informācija, kā arī pārbaudē uz vietas konstatētais (ja ir veikta pārbaude uz vietas). Par pārbaudes veikšanu uz vietas vienojas projektu vērtētāji, ja vērtējot projekta iesniegumu nav iespējams gūt pārliecību par projektā paredzētajām darbībām. Pārbaudes veikšana uz vietas tiek fiksēta kontroles ziņojumā.
	7. Vērtējumu nevar balstīt uz pieņēmumiem vai citu informāciju, ko nav iespējams pārbaudīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju.
	8. Vērtējot projekta iesniegumu, jāpievērš uzmanība projekta iesnieguma vērtēšanā sniegtās informācijas saskaņotībai starp visām projekta iesnieguma sadaļām, tās pielikumiem un papildus iesniegtiem dokumentiem, kuros informācija ir minēta.
	9. Ja vērtējumā tiek veikti labojumi, tie tiek atrunāti ar piezīmi “Labotam ticēt!” un parakstīti no vērtētāja puses.
2. ” **Nosacījumi projektu iesniegumu vērtēšanas kritēriju piemērošanai, saskaņā ar biedrības “Darīsim paši!” sabiedrības virzītas vietējās attīstības stratēģiju**

**1.rīcība “Vietējās ekonomikas stiprināšana”**

| **Nr.** | **Kritērijs** | **Paskaidrojoša informācija** | **Atbilstošā projekta iesnieguma sadaļa** |
| --- | --- | --- | --- |
| 1. | Projekta saturiskā atbilstība rīcībai.  | Punktu skaits netiek piemērots. Nosaka vai projekts **atbilst** konkrētai rīcībai vai **neatbilst**. Tiek vērtēta projektā norādītā informācija.Ja projekts neatbilst konkrētai rīcībai, tas tālāk netiek vērtēts. |  |
| 2. | Produkta un/vai pakalpojuma unikalitāte/inovitāte | **1** – produkts/pakalpojums ir inovatīvs un/vai unikāls.**0** – produkts/pakalpojums nav inovatīvs un/vai unikālsInovatīvs produkts/pakalpojums – tāda prece vai pakalpojums, kuras īpašības vai izmantošanas veids ir jauns vai būtiski uzlabots. Tas ietver būtiskus tehnisko specifikāciju, komponentu, materiālu, izmantotās programmatūras, lietotājdraudzīgumu vai citu funkcionālo īpašību uzlabojumu.Unikāls produkts/pakalpojums – tāda prece vai pakalpojums, kura ir ar citādāku un labāku vai ar neatkārtojamu īpašību nekā citiem tirgū pieejamajiem produktiem.Lai saņemtu punktu, produktam/pakalpojumam jāatbilst kritērijā norādītajai unikāls vai inovatīvs produkts/pakalpojums definīcijai. Jānorāda un jāpamato, kas ir tas, kas padara šo produktu/pakalpojumu par īpašu, ar ko produkts/pakalpojums ir unikāls un/vai inovatīvs. | B.7.1. |
| 3. | Pojektā radītā produkta/pakalpojuma „jauninājums“ | **0,5** – produktam/pakalpojumam piemīt oriģinalitāte - netradicionāli risinājumi teritorijas attīstības veicināšanai un identitātes stiprināšanai, kas radīti un īstenoti konkrētajā pašvaldībā vai pārņemti no citām Latvijas pašvaldībām vai ārvalstu prakses, veiksmīgi pielāgojot tos vietējiem apstākļiem. Produkta/pakalpojuma jauninājums tiek vērtēts biedrības „Darīsim paši!“ darbības teritorijas griezumā.**0,5** – VRG teritorijas kultūrvēsturiskā mantojuma sasaiste ar jauna produkta/pakalpojuma radīšanu - apģērbos, aksesuāros, apavos, darbarīkos, ēdienā, telpā, ēkā, ainavā, amatniecības tradīciju turpināšanā, seno prasmju pārmantošanā, produkcijā, pakalpojumos u.c.**0,5** – produkta/pakalpojuma sasaiste ar zinātni un pētniecību - izmantoti jaunākie zinātnes sasniegumi, ir sadarbība ar augstskolām vai attiecīgās jomas zinātniekiem un pētniekiem.*Punkti summējas!**Lai saņemtu punktus, katrs no jauninājuma kritērijiem skaidri jāapraksta, konkrēti jānorāda un jāpamato sasaiste ar šo kritēriju.**„Jauninājums“ – tāds, kas atšķiras no citiem (jauns, nebijis, savdabīgs, oriģināls), kā arī līdzīga ideja nav īstenota biedrības teritorijā, ir netradicionāls risinājums, atšķirīga pieeja, sava identitāte, kas veicina arī biedrības teritorijas atpazīstamību.* | B.1.B.2.B.7.1. |
| 4. | Projekta īstenošana ieviesīs jauninājumu/inovāciju vietējās rīcības grupas teritorijā | **2** – projekts rada jauninājumu visā vietējās rīcības grupas teritorijā vai aptver plašāku teritoriju.**1,5** – projekts rada jauninājumu reģionālās nozīmes centrā un/vai novadu nozīmes attīstības centros**1** (vienā vai vairākos).**1** - projekts rada jauninājumu vietējās nozīmes centrā, lielajā ciemā**2** (vienā vai vairākos).**0,5** – projekts rada jauninājumu tikai uzņēmuma/organizācijas līmenī.**0** – netiek radīts jauninājums/inovācija.*Tiek vērtēta projekta īstenošanas rezultātā radītā inovācija, projekta jauninājums oriģinalitāte – jauna prece vai pakalpojums, radīts jauns ražošanas virziens, vai jauna sadarbības metode vai produkcijas noieta veicināšana, vai ieviesta jauna kultūra, produkts, vai jauna produkta apstrādes tehnoloģija, vai jauna tehnoloģija mājražošanai. Produkts/pakalpojums tiks izmantots regulāri (vismaz vienu reizi nedēļā).***1 Reģionālās nozīmes attīstības centrs –** Kuldīga.**1 Novadu nozīmes attīstības centri –** Skrunda, Alsunga.**2 Vietējās nozīmes centri, lielie ciemi.**Vārme, Rudbārži, Dzelda, Ēdole, Pelči, Renda, Mežvalde, Kabile, Snēpele, Turlava, Laidi, Vilgāle, Padure, Gudenieki, Īvande.*„Jauninājums“ – tāds, kas atšķiras no citiem (jauns, nebijis, savdabīgs, oriģināls), kā arī līdzīga ideja nav īstenota biedrības teritorijā, ir netradicionāls risinājums, atšķirīga pieeja, sava identitāte, kas veicina arī biedrības teritorijas atpazīstamību.* | B.1.B.2.B.7.1. |
| 5. | Atbalsta pretendents reģistrēts/deklarēts VRG darbības teritorijā | **1** – ja atbalsta pretendents ir fiziska persona – vienu gadu līdz projekta iesniegšanai persona ir deklarēta VRG darbības teritorijā. Ja atbalsta pretendents ir juridiska persona – vienu gadu līdz projekta iesniegšanai uzņēmuma juridiskā adrese reģistrēta VRG darbības teritorijā.**0** – ja atbalsta pretendents, fiziska vai juridiska persona, reģistrēta ārpus VRG teritorijas.Koppprojekta gadījumā vismaz vienam dalībniekam jābūt reģistrētam VRG teritorijā vienu gadu līdz projekta iesniegšanai.*Atbalsta pretendents – fiziska persona projekta iesniegumam pievieno izziņu vai izdruku no Pilsonības un migrācijas lietu pārvaldes reģistra par deklarēto dzīvesvietu.**Juridisko personu informācija tiek pārbaudīta pēc publiski pieejamās informācijas.* | D. Pavaddokumenti „Citi iesniegtie dokumenti“ pievienota izziņa vai izdruka, ja attiecas |
| 6. | Kopprojekts\* | **1** – tiek īstenots kopprojekts 1**0** – netiek īstenots kopprojekts1 Kopprojekts – saskaņā ar 13.10.2016. MK noteikumiem nr. 590 „Valsts un Eiropas Savienības atbalsta piešķiršanas kārtība lauku attīstībai apakšpasākumā "Darbību īstenošana saskaņā ar sabiedrības virzītas vietējās attīstības stratēģiju". | „Informācijas par kopprojekta dalībniekiem“B.2.1. |
| 7. | Projekta darbības virziens\* | **2** – ražošana 1**1** – pakalpojuma2 sniegšanaVērtējums kritērijos nesummējas – tiek ņemts vērā prioritārais darbības virziens.1 Ražošana – process, kurā tiek radīti pārdošanai tirgū domāti produkti.2 Pakalpojums – dažāda veida palīdzības sniegšana ekonomikā un uzņēmējdarbībā fiziskām vai juridiskām personām par atlīdzību**.** | B.1.B.2.1.B.2.2.B.4. |
| 8. | Projekta darbības joma\* | **2** – mājražošana, amatniecība, vietējo produktu tirdzniecības vietas izveide**1** – iepriekš nenosauktās darbības jomas | B.1.B.2.1.B.4. |
| 9. | Obligāti pievienojamie pavaddokumentu | **1** – pievienoti visi obligāti pievienojamie pavaddokumenti 1.**0** – nav iesniegts kāds no obligāti pievienojamajiem pavaddokumentiem.1 Obligāti pievienojamie dokumenti - saskaņā ar 13.10.2016. MK noteikumiem nr. 590 „Valsts un Eiropas Savienības atbalsta piešķiršanas kārtība lauku attīstībai apakšpasākumā "Darbību īstenošana saskaņā ar sabiedrības virzītas vietējās attīstības stratēģiju" p. 43. | D. Pavaddokumenti |
| 10. | Sasniedzamie rādītāji\* | **1** – projekta rezultātā tiek sasniegti 2 rādītāji – radīta darba vieta un neto apgrozījums.**0** – projekta rezultātā tiek sasniegts 1 rādītājs – radīta darba vieta vai neto apgrozījums. | C.2. |
| 11. | Projekta īstenošanas vietas fotofiksācijas | **1** – pievienotas projekta īstenošanas vietas fotofiksācijas.**0** – nav pievienotas projekta īstenošanas vietas fotofiksācijas. | D. Pavaddokumenti |
| 12. | Iesniegto un/vai realizēto projektu pieredze | **1** – 2014.-2020. plānošanas periodā veiksmīgi realizēts vai realizācijā esošs projekts „Darīsim paši!“ teritorijā līdz jauna projekta pieteikuma iesniegšanas brīdim vai pirms tam nav bijis iesniegts neviens projekts.**0** – 2014.-2020.plānošanas periodā iesniegts un LAD apstiprināts projekts, kur plānotas darbības „Darīsim paši!“ teritorijā, bet projekts tika atsaukts vai projektam tika pārtrauktas saistības.Tiek ņemta vērā projektu iesniegšana LAP pasākumā "Atbalsts LEADER vietējai attīstībai". |  |
| 13. | Tirgus izpēte | **2** – ir veikta tirgus izpēte (ar to saprotot vismaz šādas informācijas sniegšanu – esošo konkurentu uzskaite un to novērtējums, t.sk. ir pievienoti apliecinoši dokumenti**1** vai atsauce uz publiski pieejamu un pārbaudāmu informāciju, kurās var pārliecināties par norādītajiem konkurentiem. Ir aprakstītas produkta/pakalpojuma raksturīgās iezīmes un atšķirības no konkurentiem, ir skaidri aprakstīta pārdošanas stratēģija.**1** – nepilnīgs tirgus izpētes un konkurentu izvērtējums (piemēram: tirgus izpēte bez pamatojuma (nav pievienoti apliecinoši dokumenti vai atsauce uz publiski pieejamu un pārbaudāmu informāciju), minēti konkurenti, bet nav aprakstīti, izvērtēti, u.tml., nav aprakstītas produkta/pakalpojuma raksturīgās iezīmes un atšķirības no konkurentiem.**0** – nav veikta tirgus izpēte - nav veikts konkurentu izvērtējums, nav produkta/pakalpojuma raksturīgāko iezīmju un atšķirības no konkurentiem apraksta.**1**Apliecinoši dokumenti – dokumenti, kas apliecina, pierāda veikto tirgus izpēti (piemēram veikts tirgus pētījums, veiktās aptaujas kopsavilkums, izkopējumi no vietnēm, kurās uzrādīti nozarē esošie konkurenti un izveidota tirgus analīze, izdruka no tādām vietnēm kā piemēram booking.com, Lursoft dati u.c.) | Pielikumā pievienotie dokumenti.B.2.B.2.3. |
| 14. | Produkta/pakalpojuma apraksts | **2** – ir skaidrs un saprotams produkta/pakalpojuma apraksts**1**. **1**– daļējs/nepilnīgs**2** produkta/pakalpojuma apraksts.**0**– nav produkta/pakalpojuma apraksts.***1*** *Apraksts – pakalpojuma sniegšanas / produkta radīšanas procesa nodrošināšanas apraksts (piem. ko darīs, kas darīs, kas nepieciešams, kādi resursi nepieciešami u.t.t.)****2*** *Daļējs/nepilnīgs apraksts – sniegtā informācija nav skaidri un nepārprotami saprotama trešajai personai.* | B.2.B.2.2. |
| 15. | Projekta budžeta pamatojums\* | **2** – naudas plūsma apliecina projekta ilgtspēju, pozitīvu naudas plūsmu 5 gadus, naudas plūsmā uzrādīti ienākumi un izdevumi, kas nepieciešami veiksmīgai projekta realizācijai un ilgtspējai.**1** – naudas plūsmā nebūtiskas kļūdas.**0** – naudas plūsma kādā no gadiem ir negatīva vai naudas plūsmā norādītās darba algas aprēķins, neatbilst uz projekta iesnieguma iesniegšanas brīdi spēkā esošajai likumdošanai un/vai terminam „radīta darba vieta“ **1**(ja atbalsta pretendents ir norādījis darba vietu kā sasniedzamo rādītāju).**1** *radīta darba vieta - saskaņā 13.10.2016. MK noteikumiem nr. 590 „Valsts un Eiropas Savienības atbalsta piešķiršanas kārtība lauku attīstībai apakšpasākumā „Darbību īstenošana saskaņā ar sabiedrības virzītas vietējās attīstības stratēģiju“.*  | B.2.B.2.5.B.2.6.B.8.B.9.C.1.C.2.D. Pielikumā pievienotie dokumenti |
| 16. | Projekta rezultātā radīto darba vietu skaits\* | **2** – radītas divas vai vairāk darba vietas**1**.**1** – radīta darba vieta**1**.**0** – nav radītas jaunas darba vietas vai nav pamatojuma norādītajām radītajām darba vietām.**Nosaukto darba vietu skaitam jābūt adekvātam projekta saturam, darba vietām jābūt aprakstītām un pamatotām naudas plūsmas/budžeta pozīcijās !****1** *radīta darba vieta - saskaņā 13.10.2016. MK noteikumiem nr. 590 „Valsts un Eiropas Savienības atbalsta piešķiršanas kārtība lauku attīstībai apakšpasākumā „Darbību īstenošana saskaņā ar sabiedrības virzītas vietējās attīstības stratēģiju“.*  | B.2.1.C.2. |
| 17. | Produkta/pakalpojuma mērķgrupas raksturojums | **2** – ir raksturota mērķgrupa un tās vajadzības kontekstā ar produktu/pakalpojumu, kas pamatota projektā un ir skaidri un nepārprotami saprotama trešajai personai. Mērķgrupa ir nosaukta un aprakstīta, raksturota un aprakstīts kā tas sasaucas ar produktu/pakalpojumu.**1** - mērķgrupa apzināta, bet nav pamatota un skaidri, nepārprotami saprotama trešajai personai.**0** – nav norādīta un/vai nav raksturota mērķgrupa. | B.2.1.B.2.3. |
| 18. | Projekta realizācijas, ilgtspējas un projekta rezultātu uzturēšanas risku izvērtējums | **2** – aprakstīts, kas un kā nodrošinās projekta realizāciju, projekta rezultātu uzturēšanu visu projekta uzraudzības laiku (5 gadus pēc projekta realizācijas), norādīti iespējamie projekta uzturēšanas riski un to novēršanas paņēmieni. Aprakstīta un pamatota projekta ilgstspēja. Pamatots kā tiks veikta pamatlīdzekļu uzturēšana, remontēšana, telpu uzturēšana u.c. (ja attiecināms).**1** – daļēji aprakstīts, kas un kā realizēs projektu, uzturēs projekta rezultātus pēc projekta beigām, ilgtspēja. Ir minēts kas un kā nodrošinās, bet nav pamatojuma vai arī pamatojums ir nekonkrēts, vispārīgs. Ir minēti projekta uzturēšanas riski, bet nav minēti to novēršanas paņēmieni vai tie ir nekonkrēti un vispārīgi, nesaistīti ar projekta mērķi.**0** – nav aprakstīts, kas un kā realizēs, uzturēs projekta rezultātus pēc projekta beigām, nav aprakstīta projekta dzīvotspēja vai projektā ir uzrakstīts, ka tiks nodrošināta projekta ilgtspēja, bet nav pamatojuma. | B.2.1.B.2.4.B.8.C.1.C.2.D  |
| 19. | Sezonalitātes ietekmes mazināšana | **1** – ja projekta īstenošanas rezultātā tiek mazināta sezonalitāte**1** (tiek nodrošināta ***aktīvā darbība*** no novembra līdz martam vai arī visu gadu).**0** – ja projekta īstenošanas rezultātā netiek mazināta sezonalitātes ietekme vai projektam nav sezonāls raksturs***1****Sezonalitātes mazināšana – uzņēmuma aktīvās darbības nodrošināšana no 1.novembra līdz 31.martam, kas tiek atspoguļota naudas plūsmā.*Projektā skaidri norādīta projekta sezonalitāte vai aprakstīta un pierādīta sezonalitātes neesamība. | B.2.1.C.1.Pielikumā pievienotie dokumenti |

* Kopējais novērtējumā iegūstamais maksimālo punktu skaits 27,50
* Minimālais punktu skaits projekta pozitīvam novērtējumam - 11.0 punkti.
* Ja punktu skaits ir zemāks par minimālo punktu skaitu, projekta pieteikums tiek noraidīts.
* Ja 1.kritērijā projekts saņem atzīmi „Neatbilst“, projekta pieteikums tiek noraidīts.
* Punktu skaits tiek noapaļots līdz diviem cipariem aiz komata.
* Ja vairāki projekti ir ieguvuši vienādu punktu skaitu, priekšroka tiek dota projekta iesniedzējam, kurš ieguvis vairāk punktu īpašajos vērtēšanas kritērijos.

#### **2.rīcība “Atbalsts sabiedrisko aktivitāšu dažādošanai un teritorijas sakārtošanai” un 3.rīcība “Atbalsts materiālā un nemateriālā kultūras mantojuma un dabas mantojuma saglabāšanai”**

|  |  |  |  |
| --- | --- | --- | --- |
| **Nr.** | **Kritērijs** | **Paskaidrojoša informācija** | **Atbilstošā projekta iesnieguma sadaļa** |
| 1 | Projekta saturiskā atbilstība rīcībai. Ja šajā kritērijā projekts saņem “Neatbilst“, projekts tālāk netiek vērtēts. | Punktu skaits netiek piemērots. Nosaka vai projekts **atbilst** konkrētai rīcībai vai **neatbilst**. Tiek vērtēta titullapā un „B. Informācija par projektu“ norādītā informācija.Ja projekts neatbilst konkrētai rīcībai, tas tālāk netiek vērtēts. | TitullapaB.Informācija par projektu. |
| 2. | Projekta īstenošana ieviesīs jauninājumu/inovāciju vietējās rīcības grupas teritorijā | **2** – projekts rada jauninājumu visā VRG teritorijā vai aptver plašāku teritoriju.**1,5** – projekts rada jauninājumu reģionālās nozīmes centrā un/vai novadu nozīmes attīstības centros (vienā vai vairākos)1.**1** - projekts rada jauninājumu vietējās nozīmes centrā, lielajā ciemā (vienā vai vairākos)2.**0,5** – projekts rada jauninājumu tikai uzņēmuma/organizācijas līmenī.**0** – netiek radīts jauninājums/inovācija.***Tiek vērtēts projekta īstenošanas rezultātā radītais jauninājums/inovācija, projekta oriģinalitāte.*** 1Reģionālās nozīmes attīstības centrs – Kuldīga.1 Novadu nozīmes attīstības centri – Skrunda, Alsunga.2Vietējās nozīmes centri, lielie ciemi - Vārme, Rudbārži, Dzelda, Ēdole, Pelči, Renda, Mežvalde, Kabile, Snēpele, Turlava, Laidi, Vilgāle, Padure, Gudenieki, Īvande.*„Jauninājums“ – tāds, kas atšķiras no citiem (jauns, nebijis, savdabīgs, oriģināls), kā arī līdzīga ideja nav īstenota biedrības teritorijā, ir netradicionāls risinājums, atšķirīga pieeja, sava identitāte, kas veicina arī biedrības teritorijas atpazīstamību.* | B.2.1.B.5.B.5.1. |
| 3. | Projekta nepieciešamības pamatojums | **2** – ir identificēta problēma, pamatots tās nozīmīgums vietējā rīcības grupas teritorijā, pirms projekta iesniegšanas notikušas aktivitātes, kas parāda iedzīvotāju interesi vai vajadzību par publisko pakalpojumu vai sabiedrisko aktivitāti (ir pievienoti apliecinoši dokumenti*1* vai atsauce uz publiski pieejamu un pārbaudāmu informāciju).**1** – ir identificēta problēma, bet nav pamatojuma vai nav notikušas aktivitātes, sniegtā informācija ir daļēja/nepamatota*2*.**0** – nav identificēta problēma.*1 Apliecinoši dokumenti – dokumenti, kas apliecina, pierāda veikto aktivitāti (piemēram veikts pētījums, veikta cenu aptauja un tās kopsavilkums u.c.).**2 Daļējs/nepamatots – sniegtā informācija nav skaidri un nepārprotami saprotama trešajai personai.* | B.2.1. |
| 4. | Projekta īstenošanas rezultātā radītās aktivitātes apraksts | **2** – ir skaidrs un saprotams aktivitātes1 apraksts.**1**– daļējs/nepilnīgs 2 aktivitātes apraksts.**0**– nav aktivitātes apraksts.1 saskaņā ar 13.10.2015. MK noteikumos nr. 590 noteiktajām apakšpasākuma darbībām aktivitātē „Vietas potenciāla attīstības iniciatīvas“.*2 Daļējs/nepilnīgs – sniegtā informācija nav skaidri un nepārprotami saprotama trešajai personai.* | B.1.B.2.1.B.3. |
| 5. | Projekta budžeta pamatojums | **2** – projektā sniegta izsmeļoša, pamatota informācija par projekta budžetu. Plānotais budžets atbilst projekta mērķim un sasniedzamajiem rezultātiem. Ir veikta, iesniegta cenu aptauja vai iesniegti iepirkuma dokumenti. Saprotami pamatota piegādātāja izvēle.**1** - projekta budžets atbilst mērķim un sasniedzamajiem rezultātiem. Nav aprakstīta piedāvājuma salīdzināšana, izvēlētais pretendents. **0** – nav aprakstīts projekta budžets, projektā budžets neatbilst projekta mērķim un sasniedzamajiem rezultātiem. | B.1.B.2.1.B.8.D. |
| 6. | Projekts tiek īstenots lauku teritorijā, ārpus attīstības centriem un pilsētas | **1** – projekts tiek īstenots ārpus reģionālās nozīmes attīstības centra1 . (vērtē pēc projekta īstenošanas vietas).**0** – projekts tiek īstenots reģionālās nozīmes attīstības centrā.1Reģionālās nozīmes attīstības centrs – Kuldīga.  | Titullapa.Vispārīgā sadaļa „Projekta īstenošanas vieta“B.2.1.B.7. |
| 7. | Projekta dzīvotspējas un projekta rezultātu uzturēšana **\*** | **2** –Projekta iesniegumā pamatots, kā tiks nodrošināta projekta uzturēšana un projekta rezultātu izmantošana, atbilstoši plānotajam mērķim vismaz 5 gadus pēc projekta īstenošanas.**1** – daļēji/nepilnīgi1 aprakstīts un pamatots kā tiks nodrošināta projekta uzturēšana un projekta rezultātu izmantošana, atbilstoši plānotajam mērķim vismaz 5 gadus pēc projekta īstenošanas.**0** – nav aprakstīts un pamatots kā tiks nodrošināta projekta uzturēšana un projekta rezultātu izmantošana, atbilstoši plānotajam mērķim vismaz 5 gadus pēc projekta īstenošanas.*1 Daļējs/nepilnīgs apraksts – sniegtā informācija nav skaidri un nepārprotami saprotama trešajai personai.* | B.2.1.Sadaļa „Projekta īstenošamas uzturēšanas izmaksas“ |
| 8. | Vienlīdzīgu iespēju nodrošināšana **\*** | **0,5** – galvenā mērķa grupa/tiešā labuma guvēji ir bērni un/vai jaunieši un to interešu attīstīšana, jauniešu nodarbinātības veicināšana, kas skaidri pamatots pieteikumā.**0,5** - galvenā mērķa grupa/tiešā labuma guvēji ir cilvēki ar redzes, kustību u.c. funkcionāliem traucējumiem un to iespējām iekļauties sabiedrībā, kas skaidri pamatots pieteikumā.**0,5** – galvenā mērķa grupa/tiešā labuma guvēji ir personas pirmspensijas vecumā*1*, pensionāri, kas skaidri pamatots pieteikumā.**Punkti summējas!***1 sievietes un vīrieši vecumā no 50 gadiem un vecāki.* | B.2.1.B.2.5. |
| 9. | Projektā definēta un pamatota mērķa grupa **\*** | **2** – Ir definēti tiešā labuma guvēji (mērķa grupa) un aprakstīts kā plānots nodrošināt to iesaisti/piesaisti/informēšanu par iespēju lietot projekta rezultātus**1** - ir definēti tiešā labuma guvēji (mērķa grupa), bet nav apraksta vai apraksts ir daļējs/nepilnīgs1.**0** – Nav definēti tiešā labuma guvēji (mērķa grupa).*1 Daļējs/nepilnīgs apraksts – sniegtā informācija nav skaidri un nepārprotami saprotama trešajai personai.* | B.2.1.B.2.5. |
| 10. | Projekta rezultātu sezonalitāte | **2** – ir aprakstīts un sniegts pamatojums par plānoto projekta rezultātu noslodzi gada griezumā, projektam nav izteikti sezonāls vai uz atsevišķiem pasākumiem vērsts raksturs.**1** – ir aprakstīts un sniegts pamatojums par plānoto projekta rezultātu noslodzi gada griezumā, projektam ir sezonāls vai atsevišķa pasākuma raksturs.**0** – nav sniegta informācija vai pamatojums. | B.2.1. |
| 11. | Sabiedriskā labuma projekta pamatojums | **2** -ir pamatojums sabiedriskajam labumam projektā, saskaņā ar MK noteikumos noteikto definīciju – „sabiedriskā labuma projekts“.**1** – daļējs/nepilnīgs 1 pamatojums iedzīvotāju ieguvumam no projekta kā sabiedriskā labuma projekta.**0** – nav pamatojuma sabiedriskajam labumam projektā.*1 Daļējs/nepilnīgs apraksts – sniegtā informācija nav skaidri un nepārprotami saprotama trešajai personai.* | B.2.1. |
| 12. | Projekta informācijas un publicitātes pasākumi **\*** | **2** - projekta informācijas un publicitātes pasākumi paredzēti, saskaņā ar MK noteikumos noteikto definīciju „sabiedriskās attiecības“ un norādīta budžeta sadaļā. **1** – bezmaksas projekta informācijas un publicitātes pasākumi, ja tie aprakstīti sadaļā B.2.1.**0** – projekta informācijas un publicitātes pasākumi nav paredzēti. | B.2.1.B.8.B.9. |
| 13. | Projekta iesniegumam pievienoti visi obligātie pavaddokumenti | **1** – pievienoti visi obligāti pievienojamie pavaddokumenti\*.**0** – nav iesniegts kāds no obligāti pievienojamajiem pavaddokumentiem.\* Obligāti pievienojamie pavaddokumenti - saskaņā ar 13.10.2016. MK noteikumiem nr. 590 „Valsts un Eiropas Savienības atbalsta piešķiršanas kārtība lauku attīstībai apakšpasākumā "Darbību īstenošana saskaņā ar sabiedrības virzītas vietējās attīstības stratēģiju" p. 44. | D. |

* Kopējais novērtējumā iegūstamais maksimālo punktu skaits 21,50.
* Minimālais punktu skaits projekta pozitīvam novērtējumam - 9,00 punkti.
* Ja punktu skaits ir zemāks par minimālo punktu skaitu, projekta pieteikums tiek noraidīts.
* Ja 1.kritērijā projekts saņem atzīmi „Neatbilst“, projekta pieteikums tiek noraidīts.
* Punktu skaits tiek noapaļots līdz diviem cipariem aiz komata.
* Ja vairāki projekti ir ieguvuši vienādu punktu skaitu, priekšroka tiek dota projekta iesniedzējam, kas ieguvis lielāku punktu skaitu Īpašajos vērtēšanas kritērijos.